laion/Wikipedia-Exotic huggingface dataset:
გიორგი ჩახავა

გიორგი ჩახავა (დ. 14 მაისი, 1923, თბილისი — გ. 2007) — ქართველი არქიტექტორი, საქართველოს სსრ დამსახურებული არქიტექტორი (1971). 1941 წელს დაამთავრა თბილისის 25-ე საშუალო სკოლა, არმიაში სამსახურის შემდეგ ჩააბარა და 1949 წელს დაამთავრა საქართველოს პოლიტექნიკური ინსტიტუტი. წარმოადგენს არქიტექტურული ხელოვნების მკვეთრად გამორჩეულ მიმდინარეობას. მისი პროექტები განხორციელებულია, როგორც საქართველოში, ასევე მსოფლიოს სხვადასხვა ქვეყნებში - უკრაინაში, უზბეკეთში, ტაჯიკეთში, ავღანეთში და ლიბანში. მისი ხელოვნების მთავარი მუზა — მისი ქვეყნის განუმეორებელი ბუნებაა, რომელიც გამორჩეულია სხვადასხვა კუთხის და რეგიონის ბუნებრივი ნიშნებით, მთის სოფლებით. აღნიშნავს გ. ჩახავა. არქიტექტორის განხორციელებული ნამუშევრები ამ ხედვის პირდაპირი, სივრცული (ძეგლით) დადასტურებაა. გ. ჩახავა ხშირად მიდის და თმობს მოცულობას, რომელშიც შესაძლოა შენობის დამატებითი, სასარგებლო ფართობი ყოფილიყო. ეს დათმობა რეალიზდება როგორც შიგნიდან ასევე გარედან ხედების გაუმჯობესების მიზნით. 1991 წელს არჩეულია აღმოსავლეთის ქვეყნების არქიტექტურის საერთაშორისო აკადემიის საპატიო წევრად. საქართველოს არქიტექტორთა კავშირის მიერ დაჯილდოვდა მედლით ”განსაკუთრებული დამსახურებისთვის არქიტექტურაში”. დაჯილდოებულია ღირსების ორდენით (1998). დაჯილდოებულია მედლებით, 1941-1945 წლებში დიდ სამამულო ომში მონაწილეობისთვის. იყო სსრკ არქიტექტორთა კავშირის საპატიო სიგელების მფლობელი. სასტუმრო თბილისში, მარშალ გელოვანის გამზირზე‎ სასტუმრო თბილისში, ვაკე-საბურთალოს გზაზე‎ სასტუმრო გუდაურში გიორგი ჩახავას პერსონალური საიტი დაარქივებული 2018-03-18 საიტზე Wayback Machine. გიორგი ჩახავა — საქართველოს ბიოგრაფიული ლექსიკონი
ფოთოლხვევიასებრნი

ფოთოლხვევიასებრნი (ლათ. Tortricidae) — პეპლების ოჯახი. ცნობილია 5000-მდე სახეობა. ქართული საბჭოთა ენციკლოპედია, ტ. 10, თბ., 1986. — გვ. 353.
ფოლიო

ფოლიო (ლათ. Scabiosa) — მცენარეთა გვარი გოქშოსებრთა ოჯახისა. ერთ- ან მრავალწლოვანი ბალახებია. თათისებრ დანაკვთული ან, იშვიათად, მთლიანი ფოთლები აქვთ. თავაკისებრ ყვავილედს შემოხვეული აქვს ბალახოვანი საბურვლის ფოთლები. ნაყოფი თესლურაა. 100-მდე სახეობა გავრცელებულია ხმელთაშუაზღვისპირეთში, აგრეთვე ევრაზიასა და აფრიკაში. საქართველოში დაახლოებით 20 სახეობაა გავრცელებული. იზრდება მშრალ და კლდოვან ადგილებზე, იშვიათად არიდულ მეჩხერ ტყეში და ზღვისპირა ქვიშაზე. სუბალპურ მდელოებზე, ფართოდაა გავრცელებული ცისფერყვავილიანი კავკასიური ცის ფოლიო (ლათ. Scabiosa caucasica); იგი ნაირბალახოვანი მდელოების ერთ-ერთი კომპონენტია. დეკორატიულია. ფოლიოს თითქმის ყველა სახეობა თაფლოვანია. ქართული საბჭოთა ენციკლოპედია, ტ. 10, თბ., 1986. — გვ. 358.
ამურუს სამეფო

ამურუს სამეფო — ამორიტთა სახელმწიფო ძვ. წ. XIV-XII საუკუნეებში ისტორიული სირიის რეგიონში თანამედროვე სირიისა და ლიბანის ტერიტორიაზე. სხვადასხვა დროს ის ეგვიპტის იმპერიისა და ხეთების გავლენის გვეშ იყო მოქცეული. მასზე ინფორმაცია შემონახულია ამარნას წერილებში, რაც XVIII დინასტიის ეგვიპტელი ფარაონების კორესპონდენციას წარმოადგენს. ამურუ ეგვიპტისა და მითანის საზღვარზე მდებარეობდა. თუტმოს IV-ის მმართველობის პერიოდში გაფორმებული ხელშეკრულების მიხედვით ის მხარეებმა ეგვიპტის შემადგენლობაში აღიარეს, თუმცა მასზე, ისევე როგორც მთლიან რეგიონზე, არცერთ სახელმწიფოს არ გააჩნდა ძლიერი სამხედრო კონტროლი. ეგვიპტე საკუთარ აზიურ ტერიტორიებს ვასალების მეშვეობით მართავდა, რომელთაც ფართო ავტონომია ჰქონდათ და საგარეო პოლიტიკის გატარებასაც ახერხებდნენ, კერძოდ კი საკმაოდ ხშირი იყო ეგვიპტის ვასალებს შორის სამხედრო დაპირისპირებები. ამან განაპირობა ამენჰოტეპ III-ის მმართველობის პერიოდში ამურუს სამეფოს ჩამოყალიბება უგარითის სამხრეთითა და კადეშის აღმოსავლეთით აბდი-აშირტას მეთაურობით. მან ტერიტორიაზე კონტროლის დასამყარებლად გამოიყენა ხალხის კლასი, რომელსაც წყაროებში „აპირუს“ უწოდებენ, რაც დევნილს უნდა ნიშნავდეს. როგორც ჩანს, ისინი უბრალოდ გაღატაკებული გლეხები იყვნენ, რომელთაც ქონება დაკარგეს და დასახლებულ პუნქტებს გაერიდნენ. აბდი-აშირტამ მათი დახმარებით ჯერ ადგილობრივები დაიმორჩილა, შემდეგ კი ძლიერი ლოკალური სახელმწიფოს ჩამოყალიბებას შეუდგა ეგვიპტის სხვა ვასალების ძლიერების ხარჯზე. ამურუს მთავარი საპორტო ქალაქი სიმირა (Sumur) პირდაპირ იმართებოდა ეგვიპტელი მოხელის მიერ, თუმცა როგორც ამარნას წერილებიდან ირკვევა, ეგვიპელ ფაამნატე (Pahamnate) მისი მიტოვება მოუხდა რის შემდეგაც ქალაქი აბდი-აშირტამ აიღო. წერილებში ასევე იკვეთება მისი დაპირისპირება სხვა ეგვიპტელ ვასალებთან, განსაკუთრებით კი ბიბლოსის მმართველ რიბ-აბდისთან, რომელიც გამუდმებით ადანაშაულებდა მას და ეგვიპტისგან დახმარებას ითხოვდა. ამის მიუხედავად, სამეფოს გაურკვეველმა პოზიციამ და მზარდმა ძლიერებამ შეუმჩნევლად არ ჩაიარა. ის ჯერ მითანელებმა დაიკავეს, შემდეგ კი ეგვიპტელებმაც გაგზავნეს ჯარი, რასაც აბდი-აშირტა შეეწირა. აბდი-აშირტა (დაახლ. 1380) აზირუ (ძვ. წ. 1340–1315) არი-ტესუპი (ძვ. წ. 1315–1313) დუპი-ტესუპი (ძვ. წ. 1313–1280) ბენტესინა (ძვ. წ. 1280–1275, პირველად) საპილი (ძვ. წ. 1275–1260) ბენტესინა (ძვ. წ. 1260–1230, მეორედ) საუსგამუვა (ძვ. წ. 1230–1210) ამურუს ქრონოლოგია ხეთური ტექსტები ამურუს შესახებ
ხოსეპ ბართომეუ

ხოსეპ მარია ბართომეუ ფლორეტა (ესპ. Josep Maria Bartomeu Floreta; დ. 6 თებერვალი, 1963, ბარსელონა, ესპანეთი) — ესპანელი მეწარმე. საფეხბურთო კლუბ „ბარსელონის“ მე-40 პრეზიდენტი 2014 წლიდან 2020 წლამდე. ესპანურ გუნდში ხოან ლაპორტას პრეზიდენტობის პერიოდში იყო სამეთვალყურეო საბჭოს წევრი და საკალათბურთო და სახელბურთო მიმდინარეობების თავმჯდომარე. 2010 წლის ივლისში, სანდრო როსელის გაპრეზიდენტების შემდეგ დაიკავა ვიცე-პრეზიდენტის თანამდებობა. ამ პოსტზე ბართომეუმ 2014 წლის 23 იანვრამდე იმუშავა, როდესაც სანდრო როსელი ე.წ. „ნეიმარის საქმესთან“ დაკავშირებით ატეხილი სკანდალის გამო გადადგა. მას შემდეგ 2015 წლის 18 ივლისამდე ასრულებდა პრეზიდენტის მოვალეობას. ხოსეპ მარია ბართომეუმ „ბარსელონას“ საპრეზიდენტო არჩევნებში 54.63%-ით გაიმარჯვა. 2020 წლის 27 ოქტომბერს გადადგა. ლა ლიგა (4) 2014–15, 2015–16, 2017–18, 2018–19 კოპა დელ რეი (4) 2014–15, 2015–16, 2016–17, 2017–18 ესპანეთის სუპერთასი (2) 2016, 2018 უეფა-ს ჩემპიონთა ლიგა (1) 2014–15 უეფა-ს სუპერთასი (1) 2015 ფიფას საკლუბო მსოფლიო ჩემპიონატი (1) 2015 ხოსეპ მარია ბართომეუ ↑ Así es Josep Maria Bartomeu.
ჰილვერსუმი

ჰილვერსუმი (ნიდერლ. Hilversum) — ადმინისტრაციულ-ტერიტორიული ერთეული და ქალაქი ნიდერლანდებში, ჩრდილოეთ ჰოლანდიის პროვინციის აღმოსავლეთ ნაწილში. ქალაქის ცენტრი Sound and Vision Nederlands Instituut voor Beeld en Geluid სავაჭრო უბანი "Noordse Bosje" მედია პარკი, ჰილვერსუმი ↑ [1][მკვდარი ბმული] ↑ |title=Hilversum: Overview - History |publisher=Iguide.travel |accessdate=5 May 2012
ბაგრატ I კურაპალატი

ბაგრატ I კურაპალატი — ტაო-კლარჯეთის მთავარი (826–876), ძე აშოტ I კურაპალატისა. დაახლოებით 830 ბიზანტიის კეისრისაგან მიიღო „ქართველთა კურაპალატის“ ტიტული. 841 წლისთვის ბაგრატ I-ს უკვე გათავისუფლებული ჰქონდა არაბებისგან მთელი მესხეთი. იბრძოდა მთელი ქართლის შემოსაერთებლად. ამ მიზნით 843 მიეშველა არაბთა ხალიფის სარდალს მუჰამად იბნ ხალიდს თბილისის ამირა საჰაკისა და მისი მოკავშირე კახელების წინააღმდეგ ბრძოლაში. დაბა რეხთან დამარცხების შემდეგ ბაგრატ I ტაო-კლარჯეთში დაბრუნდა და მალე თვით საჰაკის მოკავშირე გახდა. ქართლში ბუღა თურქის ლაშქრობისას (853) ბაგრატ I არაბებს მიემხრო და მონაწილეობდა საჰაკის შეპყრობასა და ქართლში შემოჭრილი აფხაზთა მეფის ლაშქართან ბრძოლაში კვერცხობთან, მაგრამ ქართლში გაბატონება ამჯერადაც ვერ შეძლო. გარდაიცვალა 876 წელს. დარჩა სამი ვაჟი: დავითი, ადარნასე და აშოტი. ბაგრატ I-ის დროს ტაო-კლარჯეთში გრძელდებოდა აშოტ I-ის მიერ დაწყებული დიდი საეკლესიო-სამონასტრო მშენებლობა, რომლის ერთ-ერთი ინიციატორი გრიგოლ ხანძთელი იყო. ბოგვერაძე ა., ქართული საბჭოთა ენციკლოპედია, ტ. 2, თბ., 1977. — გვ. 127. ↑ ტაო-კლარჯეთის სამეფო ტახტზე ავიდა ბაგრატი (შემდგომში ბაგრატ I). მასაც ბიზანტიის კეისარმა მიხეილ II-მ კურაპალატის ტიტული უბოძა. ↑ ტარიელ მუმლაძე, ქართველ მეფეთა ქრონოლოგია, თბილისი, 2008, გვ. 84.
ჰადიაჩის რაიონი

ჰადიაჩის რაიონი (უკრ. Гадяцький район) — რაიონი უკრაინაში, პოლტავის ოლქში. მისი ფართობია 1 595 კმ². 2015 წლის აღწერის მონაცემებით რაიონის მოსახლეობა 54 008 ადამიანს შეადგენდა, ხოლო სიმჭიდროვე 35 კაცს კმ²-ზე. ჰადიაჩის რაიონის ადმინისტრაციული ცენტრია ქალაქი ჰადიაჩი. უკრაინის ადმინისტრაციული დაყოფა უკრაინის რაიონები ↑ უკრაინის სახელმწიფო სტატისტიკის სამსახური. დაარქივებულია ორიგინალიდან — 2014-07-01. ციტირების თარიღი: 2016-01-25.
ფოლორცის ბალახი

ფოლორცის ბალახი (ლათ. Marrubium) — მცენარეთა გვარი ტუჩოსანთა ოჯახისა. მრავალწლოვანი, იშვიათად ერთწლოვანი ქეჩისებრ შებუსული ბალახებია. მოპირისპირედ განლაგებული ფოთლები და ვარდისფერი, იისფერი, თეთრი და ყვითელი ყვავილები აქვთ. მისი 40-მდე სახეობა გავრცელებულია ევრაზიის ზომიერ და სუბტროპიკულ სარტყლებში, ჩრდილოეთ აფრიკაში. გავრცელებულია კავკასიაში, საქართველოში, მთის ქვედა სარტყლიდან სუბალპურ სარტყლამდე, მათ შორის ერთი (ლათ. Marrubium goktschaicium) კავკასიის ენდემია. ჩვეულებრივი ფოლორცის ბალახი (ლათ. Marrubium wulgare) კარგი თაფლოვანი და მთრიმლავი მცენარეა. ქართული საბჭოთა ენციკლოპედია, ტ. 10, თბ., 1986. — გვ. 360.
ფომალჰაუტი

ფომალჰაუტი (α სამხრეთის თევზისა) — 1,2 ვიზუალური ვარსკვლავიერი სიდიდის ვარსკვლავი, რომელიც ყველაზე ბრწყინვალეა სამხრეთის თევზის თანავარსკვლავედში. მისი ნათობა 14-ჯერ მეტია მზისაზე. მანძილი მზიდან ~ 7 პს. ქართული საბჭოთა ენციკლოპედია, ტ. 10, თბ., 1986. — გვ. 360.
ჯორაბუზისებრნი

ჯორაბუზისებრნი (ლათ. Asilidae) — მწერების ოჯახი ორფრთიანთა რიგისა. აქვთ მოძრავი თავი, დიდი თვალები, მჩხვლეტავი ხორთუმი, მოგრძო მუცელი. მსოფლიოში ცნობილია 4700-ზე მეტი სახეობა. ჯორაბუზისებრნი ფართოდ არიან გავრცელებული ველსა და უდაბნოს ზონაში. კავკასიაში გამოვლენილია 55 გვარის, 161 სახეობა. ჯორაბუზისებრნი მტაცებლები არიან, რითაც ზღუდავენ მავნე მწერების გამრავლებას. კვერცხებს მიწაში დებენ, განვითარება გრძელდება 18 დღე-ღამე. მატლები იკვებებიან მცენარეული ნივთიერებებით. სარგებელი მოაქვთ სოფლის მეურნეობისათვის, რადგან ანადგურებენ მავნე მწერების კვერცხებსა და მატლებს. Laphria flava მსხვერპლთან ერთად მამრი ჯორაბუზისებრი აფრიკაში მდედრი მამრი მწერი, დაჭერილი მსხვერპლით. მსხვერპლთან ერთად Michotamia aurata, მამრი Michotamia aurata, მდედრი ლ. გურგენიძე, ქართული საბჭოთა ენციკლოპედია, ტ. 11, თბ., 1987. — გვ. 572. Database service for Asilidae – Robber flies Comprehensive overview by Fritz Geller-Grimm, Torsten Dikow and Robert J. Lavigne West Palaearctic species including Russia Australasian/Oceanian species Nearctic species დაარქივებული 2021-02-24 საიტზე Wayback Machine. Japan species დაარქივებული 2019-05-27 საიტზე Wayback Machine. World list species Robber flies of North America – reference photographs, descriptions, natural history Family Asilidae at Bugguide.net Images Family Asilidae at EOL Images Atlas of German Asilidae Key to the Asilidae of Central Europe Images (text in Japanese) დაარქივებული 2020-01-30 საიტზე Wayback Machine. Diptera.info Family description and images დაარქივებული 2006-08-20 საიტზე Wayback Machine. robber flies on the UF / IFAS Featured Creatures Web site bee killers, Mallophora spp. on the UF / IFAS Featured Creatures Web site Courting-dance of the robber fly (gallery) დაარქივებული 2019-12-27 საიტზე Wayback Machine. Robberflies of Germany Excellent.Includes structure. Wing venation Family Asilidae at EOL Images. Flowers visited by adults.
IHRA Drag Racing

IHRA Drag Racing — სარბოლო ვიდეო თამაშის ვიდეო თამაშის სერია შექმნილი Bethesda Softworks-ისა მოგვიანებით Bethesda Game Studios მიერ. „IHRA Drag Racing“ (2000) „IHRA Motorsports“ (2001) „IHRA Drag Racing 2“ (2001) „IHRA Motorsports 2 Drag Racing Wireless“ (2002) „IHRA Drag Racing 2004“ (2003) „IHRA Professional Drag Racing 2005“ (2004) „IHRA Drag Racing: Sportsman Edition“ (2006) ოფიციალური საიტი
Mud Duck Productions

Mud Duck Productions — ZeniMax-ის გაუქმებული შვილობილი კომპანია. PlayStation: Air Hockey, All-Star Racing, Baldies, Equestrian Showcase, Family Card Games Fun Pack, Sports Superbike, Sports Superbike 2 Xbox: AMF Bowling 2004 PlayStation: ATV Racers, All-Star Racing, All-Star Racing 2, American Pool, Ballerburg: Castle Chaos, Equestrian Showcase, Gubble, Miracle Space Race, Qix Neo, Robo Pit 2,Sports Superbike 2 PlayStation 2: AMF Xtreme Bowling 2006, Airborne Troops: Countdown to D-Day, High Rollers Casino, Malice, Powerdrome Wii: AMF Bowling: Pinbusters Xbox: AMF Xtreme Bowling 2006, High Rollers Casino, Malice, Powerdrome http://games.ign.com/objects/497/497587.html დაარქივებული 2012-06-14 საიტზე Wayback Machine. http://www.giantbomb.com/mud-duck-productions/65-2111/
კელ რიპკენი

კელ რიპკენი (ინგლ. Cal Ripken, Jr) — ამერიკელი ბეისბოლისტი. აღიარებულია ამერიკის სიტორიაში ერთ-ერთ საუკეთესო ბეისბოლისტად, ორჯერ გახდა ამერიკის ლიგის ყველაზე ღირებული მოთამაშე. იგი არის გერმანული, ინგლისური და ირლანდიური წარმომავლობის. Rosenfeld Harvey. Iron Man: The Cal Ripken, Jr., Story. — New York: St. Martin's Press, 1995. Ripken Baseball «The most powerful-hitting middle infielders of all time» from The Hardball Times ↑ დაარქივებული ასლი. დაარქივებულია ორიგინალიდან — 2016-06-28. ციტირების თარიღი: 2016-01-25. ↑ დაარქივებული ასლი. დაარქივებულია ორიგინალიდან — 2015-09-28. ციტირების თარიღი: 2016-01-25.
ჰეროგეიტი

ჰეროგეიტი (ინგლ. Harrogate) — საკურორტო ქალაქი ინგლისის ჩრდილო-აღმოსავლეთში, იორქშირის და ჰამბერის რეგიონში. ↑ "Harrogate named as happiest place to live in Britain", BBC, 6 August 2015 ↑ Collinson, Patrick; Norton, Jim. „Harrogate is 'happiest town' to live in in the UK | Money“. The Guardian. ციტირების თარიღი: 16 May 2014.
ალექსი რიკოვი

ალექსი ივანეს ძე რიკოვი (რუს. Алексей Иванович Рыков) (დ. 25 თებერვალი[ ძვ. სტ. 13 თებერვალი], 1881, სარატოვი — გ. 15 მარტი 1938, მოსკოვი) — საბჭოთა პოლიტიკოსი სახალხო კომისართა საბჭოს თავმჯდომარე 1924–1930 წლებში. 1901 წლიდან იყო რსდმპ წევრი. თებერვლის რევოლუციის შემდეგ აირჩიეს მუშათა დეპუტატების მოსკოვის საბჭოს თავმჯდომარის მოადგილედ. იმავე წლის სექტემბერში აირჩიეს პეტროგრადის საბჭოს პრეზიდიუმის წევრად. ოქტომბრის გადატრიალების შემდეგ გახდა სახალხო კომისართა საბჭოს და პარტიის ცეკა-ს წევრი. იყო რსფსრ-ს პირველი შინაგან საქმეთა საქმეთა სახალხო კომისარი. 1921-1923 წლლებში იყო სახკომსაბჭოს თავმჯდომარის მოადგილე. ენციკლოპედია „ბრიტანიკა“ ↑ 1.0 1.1 Deutsche Nationalbibliothek Record #118904450 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ Brozović D., Ladan T. Hrvatska enciklopedija — LZMK, 1999. — 9272 გვრ. <a href="https://wikidata.org/wiki/Track:Q1264934"></a><a href="https://wikidata.org/wiki/Track:Q429032"></a><a href="https://wikidata.org/wiki/Track:Q18446"></a><a href="https://wikidata.org/wiki/Track:Q1789619"></a> ↑ Историческая энциклопедия Сибири / под ред. В. А. Ламин — Новосибирск: 2009. — ISBN 5-8402-0230-4 <a href="https://wikidata.org/wiki/Track:Q4253570"></a><a href="https://wikidata.org/wiki/Track:Q883"></a><a href="https://wikidata.org/wiki/Track:Q113559915"></a> ↑ ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a>
ალექსი ბორისიაკი

ალექსი ალექსის ძე ბორისიაკი (რუს. Алексей Алексеевич Борися́к) (დ. 3 აგვისტო [ ძვ. სტ. 22 ივლისი] 1872, რომნი — გ. 25 თებერვალი , 1944, მოსკოვი) — რუსი და საბჭოთა პალეონტოლოგი და გეოლოგი, სსრკ მეცნიერებათა აკადემიის აკადემიკოსი (1929 წევრ-კორესპონდენტი 1921). 1896 წელს დაამთავრა პეტერბურგის სამთო ინსტიტუტი და 1932 წლამდე მუშაობდა გეოლოგიის კომიტეტში. 1911—1930 წლებში ლენინგრადის სამთო ინსტიტუტის პროფესორი და ისტორიული გეოლოგიის კათედრის გამგე. 1939—1942 წლებში მოსკოვის სახელმწიფო უნივერსიტეტის პალეონტოლოგიის კათედრის დამფუძნებელი და ხელმძღვანელი. 1930—1944 წლებში სსრკ მეცნიერებათა აკადემიის პალეონტოლოგიის ინსტიტუტის დირექტორი. ბორისიაკი სათავეში ედგა ხერხემლიანთა პალეონტოლოგიის საბჭოთა სკოლას. მისი ძირითადი შრომები ეძღვნება ფაციესების შესწავლას. ზოგადი პალეონტოლოგიის საკითხებს, იურულ მოლუსკებს, ხერხემლიანთა და განსაკუთრებით ძუძუმწოვართა პალეონტოლოგიას. ქართული საბჭოთა ენციკლოპედია, ტ. 2, თბ., 1977. — გვ. 472. ↑ 1.0 1.1 1.2 Борисяк Алексей Алексеевич // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ Бодылевская И. В. А.А. Борисяк на Украине. Первые шаги в геологии, A.A. Borisiak in the Ukraine: the First Steps in Geology // Историко-биологические исследования — 2017. — Т. 9, вып. 1. — С. 29–39. — ISSN 2076-8176; 2500-1221 <a href="https://wikidata.org/wiki/Track:Q126725109"></a><a href="https://wikidata.org/wiki/Track:Q130526642"></a>
ფუმიკო კანეკო

ფუმიკო კანეკო (იაპონ. 金子 文子; დ. 25 იანვარი, 1903 — გ. 23 ივლისი, 1926) — იაპონელი ანარქისტი და ნიჰილისტი. ის დამნაშავედ სცნეს იაპონიის საიმპერატორო ოჯახის წევრების მკვლელობის მცდელობაში. ფუმიკო კანეკო დაიბადა მეიჯის პერიოდში იაპონიის ქალაქ იოკოჰამაში, კოტობუკის რაიონში. მამამისი ფუმიკაძუ საეკი სამურაის ოჯახიდან იყო, ხოლო დედა კიკუნო კანეკო — გლეხის ოჯახიდან. იმის გამო, რომ მათი ქორწინება ოფიციალური არ იყო, ფუმიკო არ იყო რეგისტრირებული როგორც საეკი. ფუმიკო იხსენებს, რომ თავისი ცხოვრების რამდენიმე წელი მისთვის ბედნიერი იყო, როდესაც მამამისი დეტექტივად მუშაობდა პოლიციაში, იმის მიუხედავად, რომ ოჯახი გაჭირვებული იყო. თუმცა როდესაც ფუმიკაძუ სამასახურიდან წამოვიდა, ოჯახს ძალიან გაუჭირდა. ფუმიკოს მამა აზარტული თამაშებს თამაშობდა და სვამდა, ამასთან ერთად ცოლზე ძალადობდა და მას სხვა ქალებთან (მათ შორის კიკუნოს დასთან, ტაკანოსთან) ღალატობდა. მოგვიანებით ფუმიკაძუმ მიატოვა მეუღლე და ტაკანოზე დაქორწინდა. ↑ Raddeker (1997), pp. 202–203. ↑ Raddeker (1997), pp. 203–206
ვიაჩესლავ მოლოტოვი

ვიაჩესლავ მიხეილის ძე მოლოტოვი (რუს. Вячеслав Михайлович Молотов, ნამდვილი გვარი: სკრიაბინი, რუს. Скрябин; დ. 25 თებერვალი (9 მარტი), 1890, კუკარკა, ვიატკის გუბერნია, რუსეთის იმპერია — გ. 8 ნოემბერი 1986, მოსკოვი) — საბჭოთა კავშირის მთავრობის მეთაური და საგარეო საქმეთა მინისტრი. 1939 წლის 23 აგვისტოს ხელი მოაწერა მსოფლიოს ერთ-ერთ ყველაზე ცნობილ საზავო ხელშეკრულებას, მოლოტოვ-რიბენტროპის პაქტს. 1902 წლიდან სწავლობდა ყაზანის რეალურ სასწავლებელში. აქვე ეცნობა მარქსიზმის იდეოლოგიას. 1906 წლიდან ხდება რსდმპ წევრი და სასწავლებლის არალეგალური რევოლუციური ორგანიზაციის შექმნის ერთ-ერთი ინიციატორი. 1909 წელს აპატიმრებენ და ასახლებენ ვოლოგდაში. 1911 წელს ათავისუფლებენ. იმავე წელს სასწავლებლად შედის სანქტ-პეტერბურგის პოლიტექნიკურ ინსტიტუტში. 1912–1913 წლები მუშაობდა გაზეთ „პრავდის“ რედაქციაში მდივნად. 1915 წელს ისევ აპატიმრებენ და ასახლებენ ირკუტსკის გუბერნიაში, საიდანაც გაიქცა 1916 წელს. იმავე წელს ხდება რსდმპ ცეკა-ს რუსეთის ბიუროს წევრი. პირველი მსოფლიო ომის დროს ყველანაირად არიდებდა თავს სამხედრო სამსახურს. 1915 წელს იღებს პარტიულ მეტსახელს Молотов-ს. ოქტომბრის რევოლუციის შემდეგ ინიშნება სახალხო მეურნეობის ჩრდილოეთის ოლქის საბჭოს თავმჯდომარედ. 1919 წლიდან მუშაობდა რკპ(ბ) ცეკა-ს რწმუნებულად ვოლგისპირეთში. 1920 წლის სექტემბრიდან მუშაობდა რკპ(ბ) დონეცკის საგუბერნიო კომიტეტის მდივნად. 1920 წლის ნოემბრიდან 1921 წლის მარტამდე იყო უკრაინის კომპარტიის ცეკა-ს მდივანი. 1921 წლის მარტიდან 1930 წლის 31 დეკემბრამდე საკავშირო კომუნისტური პარტიის ცეკა-ს მდივანია. 1921-27 წლებში ცეკა-ს პრეზიდიუმის წევრობის კანდიდატია, ხოლო 1929-31 წლებში წევრი. 1928–1929 წლებში იყო მოსკოვის ქალაქკომის პირველი მდივანი. 1930 წლის 19 დეკემბრიდან სსრკ-ს სახალხო კომისართა საბჭოს თავმჯდომარე. 1937–1938 წლებში იყო მასობრივი რეპრესიების ერთ-ერთი აქტიური მონაწილე და დასახვრეტთა სიების შემდგენი. 1939 წლის 3 მაისიდან სსრკ-ს საგარეო საქმეთა კომისარი. 1946 წლის 19 მარტიდან სსრკ-ს მინისტრთა საბჭოს თავმჯდომარის პირველი მოადგილეა. 1949 წელს მოხსნილ იქნა ყველა თანამდებობიდან, მისი ოჯახი რეპრესირებულ იქნა, თუმცა თავად არ დაუპატიმრებიათ. სტალინის სიკვდილის შემდეგ, 1953 წლიდან კვლავ ინიშნება საგარეო საქმეთა მინისტრად. 1957 წელს ინიშნება სსრკ საგანგებო და სრულუფლებიან ელჩად მონღოლეთის რესპუბლიკაში. 1963 წელს გადის პენსიაში. მიუხედავად იმისა, რომ სიცოცხლის განმავლობაში შვიდჯერ ჰქონდა გადატანილი მიოკარდიუმის ინფარქტი, იცოცხლა ღრმა მოხუცებულობამდე და გარდაიცვალა 96 წლის ასაკში. ვიკიციტატაში არის გვერდი თემაზე: ვიაჩესლავ მოლოტოვი ვიკისაწყობში არის გვერდი თემაზე: ვიაჩესლავ მოლოტოვი ვიაჩესლავ მოლოტოვი — ნამუშევრები საიტზე Internet Archive Annotated bibliography for Vyacheslav Molotov from the Alsos Digital Library for Nuclear Issues დაარქივებული 2018-09-17 საიტზე Wayback Machine. The Meaning of the Soviet-German Non-Aggression Pact Molotov speech to the Supreme Soviet on 31 August 1939 Reaction to German Invasion of 22 June 1941 ვიაჩესლავ მოლოტოვის ბიოგრაფია (IV მოწვევა)
იურაი იარაბეკი

იურაი იარაბეკი (დ. 3 ოქტომბერი, 1962, ტრნავა) — სლოვაკი ფეხბურთელი და მწვრთნელი. 2016 წლის იანვრიდან „დინამო თბილისის“ მთავარი მწვრთნელი. იგი არის ცნობილი ფეხბურთელის და მწვრთნელის, სტანისლავ იარაბეკის შვილი. ზლატე მორავცე სლოვაკეთის პირველი ლიგის ჩემპიონი: 2009–10 (აღზევდა) სპარტაკი ტრნავა სლოვაკეთის სუპერლიგა: მესამე ადგილი 2013–14 ევროპის ლიგა: მე-3 საკვალიფიკაციო ეტაპი 2015–16 პროფილი Soccerway-ზე (ინგლისური) პროფილი Transfermarkt-ზე (ინგლისური) ↑ იურაი იარაბეკი: ჩემი წინამორბედი საქართველოს ნაკრებში ინიშნება, საინფორმაციო სააგენტო „http://sportall.ge/“[მკვდარი ბმული], 26 იანვარი, 2016.
გიორგი მალენკოვი

გიორგი მაქსიმილიანეს ძე მალენკოვი (რუს. Георгий Максимилианович Маленков; დ. 8 იანვარი 1902 [ძვ. წ. 26 დეკემბერი, 1901], ორენბურგი — გ. 14 იანვარი 1988, მოსკოვი) — საბჭოთა სახელმწიფო და პარტიული მოღვაწე. სსრკ-ის მინისტრთა საბჭოს თავმჯდომარე 1953–1955 წლებში. Johanna, Granville, The First Domino: International Decision Making During the Hungarian Crisis of 1956, Texas A & M University Press, 2004. ISBN 1-58544-298-4. Sebag Montefiore, Simon, Stalin: The Court of the Red Tsar (2003) ვიკისაწყობში არის გვერდი თემაზე: გიორგი მალენკოვი Georgy Malenkov Archive at marxists.org "Number 2½" დაარქივებული 2007-09-30 საიტზე Wayback Machine. გიორგი მალენკოვის ბიოგრაფია (IV მოწვევა)
ბაგრატ I (აფხაზთა მეფე)

ბაგრატ I (გ. 893) — „აფხაზთა სამეფოს“ მეფე (887–893), მეფე დემეტრე II-ის ძე. გიორგი I-ის სიკვდილის შემდეგ ბაგრატის, როგორც ტახტის მემკვიდრის, წინააღმდეგ შეთქმულება მოაწყვეს ქვრივმა დედოფალმა და იოანე შავლიანმა. ბაგრატ I-მა თავი კონსტანტინოპოლს შეაფარა. ბიზანტიის კეისრის დახმარებით ბაგრატ I დასავლეთ საქართველოში დაბრუნდა, მოკლა მეფე ადარნასე, ძე იოანე შავლიანისა, ტახტი დაიჭირა და ადარნასეს ქვრივი (გვარამ მამფლის ასული) შეირთო ცოლად. 885 ბაგრატ I-მა ბიზანტიიდან დააბრუნა ცოლისძმა ნასრა და მას ტაო-კლარჯეთის მფლობელთა წინააღმდეგ თავისი ლაშქარი მიაშველა. ბაგრატ I-ის ეს ღონისძიება კლარჯეთში დამკვიდრებას ისახავდა მიზნად, მაგრამ უშედეგოდ დამთავრდა. ბოგვერაძე ა., ქართული საბჭოთა ენციკლოპედია, ტ. 2, თბ., 1977. — გვ. 127-128.
ნიკოლოზ ბულგანინი

ნიკოლაი ალეკსანდროვიჩ ბულგანინი (რუს. Никола́й Алекса́ндрович Булга́нин; დ. 30 მაისი [ ძვ. სტ. 11 ივნისი] 1895, ნიჟნი ნოვგოროდი — გ. 24 თებერვალი, 1975, მოსკოვი) — საბჭოთა პოლიტიკოსი და სახელმწიფო მოღვაწე, სსრკ-ის მინისტრთა საბჭოს თავმჯდომარე 1955-1958 წლებში. შეგიძლიათ იხილოთ მედიაფაილები თემაზე „ნიკოლოზ ბულგანინი“ ვიკისაწყობში. ნიკოლოზ ბულგანინი — Find a Grave-ზე ნიკოლოზ ბულგანინი რუსეთის თავდაცვის სამინისტროს საიტზე ↑ 1.0 1.1 Булганин Николай Александрович // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ 2.0 2.1 Bell A. Encyclopædia Britannica — Encyclopædia Britannica, Inc., 1768. <a href="https://wikidata.org/wiki/Track:Q455"></a><a href="https://wikidata.org/wiki/Track:Q2846567"></a><a href="https://wikidata.org/wiki/Track:Q2743906"></a> ↑ SNAC — 2010. <a href="https://wikidata.org/wiki/Track:Q29861311"></a> ↑ The Fine Art Archive — 2003. <a href="https://wikidata.org/wiki/Track:Q10855166"></a> ↑ Find a Grave — 1996. <a href="https://wikidata.org/wiki/Track:Q63056"></a> ↑ Deutsche Nationalbibliothek Record #118664875 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a>
ფონი (მრავალმნიშვნელოვანი)

ფონი შეიძლება აღნიშნავდეს: ფონი — ხალხი ბენინის სამხრეთ ნაწილსა და ტოგოს მომიჯნავე რაიონებში ფონი — ბგერის ხმამაღლობის დონის ერთეული ფონი — ქართული გაზეთი
ფონი (გაზეთი)

„ფონი“ — ქართული ყოველკვირეული პოლიტიკური და ლიტერატურული გაზეთი სოციალურ-დემოკრატიული მიმართულებისა. გამოდიოდა ქუთაისში 1909–1910 წლებში. 1910 წლის 6 ივნისს ადგილობრივმა ხელისუფლებამ გაზეთის გამოცემა შეაჩერა, ხოლო ამავე წლის სექტემბერში დახურა. რედაქტორი გ. გიორგაძე. თანამშრომლობდნენ ა. ხახანაშცილი, გ. შარაბიძე, თ. ღლონტი, გ. ძასხულია, გ. ქუჩიშვილი, ტ. ტაბიძე, იასმანი (მ. კინწურაშვილი), კ. აბაშისპირელი და სხვები. ქართული საბჭოთა ენციკლოპედია, ტ. 10, თბ., 1986. — გვ. 363.